CUPRINSUL PROGRAMULUI ICONOGRAFIC 


Reprezentările iconografice care compun ansamblul de imagini al unei 
biserici ortodoxe grupează : icoanele realizate în genul artei monumentale şi 
care acoperă pereţii (interiori sau exteriori) ai edificiului de cult; reprezentările 
tâmplei (iconostasului), cuprinzând icoane pictate pe panouri de lemn şi fixate 
în structura acestuia; icoanele, numite în greceşte proskynetaria, care sunt 
prezentate în poziţie verticală, pe stative decorate sculptural, în interiorul 
naosului; reprezentări iconografice realizate în tehnici ale artelor somptuoare 
(broderie, orfevrărie, vitraliu) şi care decorează veşmintele sau vălurile 
liturgice, ferecăturile cărților şi vasele de ritual şi, uneori, în timpurile mai noi, 
ferestrele din sticlă policromă; în fine putem ține seamă şi de imaginile 
gravate, imprimate sau desenate pe paginile cărților de ritual şi Sfântul 
Antimis. 

Urmând unei alte clasificări, pornite de al natura subiectului închipuit pe 
ele, se pot distinge reprezentări din ciclul doctrinar (reprezentări ale 
dogmelor); icoane din ciclul Liturgic sau cele care compun ciclul praznicelor 
sau sărbătorilor. Vom urma însă prezentarea lor după principiul dispunerii lor 


ordonate în spațiul bisericesc. 


Aşa cum am arătat mai sus, trebuie luată în considerare o ierarhizare în 
privința spaţiului interior al bisericilor, o ierarhie în ordinea căreia cupola 


ocupă poziţia cea mai însemnată. Decorul pictural îl înfăţişa, încă din secolul 


al IV-lea (la bazilica închinată Sfinților Apostoli din Constantinopol — şi care a 
servit ca necropolă Sfântului împărat Constantin cel Mare; - biserica nu mai 
există însă arhitectura sa(în planul crucii greceşti, încununată de cinci cupole — 
una în centru iar celelalte înălțându-se pe fiecare din braţele crucii) a fost 
preluată la construirea catedralei San Marco din Veneţia) pe lisus Hristos 
Pantocrator . Mântuitorului este figurat „bust”- aluzie la firea omenească pe 
care şi-a asumat-o, proiectat pe fundalul cerului care se deschide pentru a ne 
îngădui să-l vedem. Creştetul său se află la Vest astfel încât figura Soarelui 
Dreptăţii să privească către Răsărit. Icoana este încadrată de inscripția în formă 
abreviată (UC XC) a numelui lisus Hristos sau IC XC PANTOKRATOR 
IC este scris la stânga iar XC la dreapta, de-o parte şi de alta a aureolei. Când 
este înscrisă şi formula PANTOKRATOR, aceasta apare despărțită în cele 
două particule care o compun corespunzător inițialelor numelui. 

Termen grecesc, Pantokrator, însemnând „A tot stăpânitorul”, apare de 
nenumărate ori în versiunea elină a Vechiului Testament şi de nouă ori în Noul 


Testament. Din punct de vedere doctrinar, această formulă este inclusă în 


Simbolul Credinței  - Crezul niceeo-constantinopolitan. Formula de 
început a crezului spune: „ Cred întru unul Dumnezeu, Tatăl A tot ţiitorul 
(Pantokrator)...” . Atributul de a fi „, Stăpânitor a toate” este comun tuturor 


celor trei ipostasuri sau persoane ale Sfintei Treimi: Tatăl Fiul şi Sfântul Duh. 


Hristos este înveşmântat, după moda antică, în tunică şi mantie, aceasta 
din urmă acoperind adesea doar un singur umăr. Culoarea tunicii şi mantiei a 
fost legată de demnitatea de „Împărat al cerului”. Pictorii au folosit aproape 
totdeauna roşul de purpură împărătească pentru tunică şi albastrul intens al 
cerului pentru mantie. 

Cu capul descoperit şi fruntea luminoasă brăzdată de două şuviţe de păr, 
ține în mâna stângă Evanghelia, iar cu dreapta ridicată schiţează un gest de 
elocință, în maniera retorilor antici — accentuând, nuanţând şi lămurind 
înțelesul cuvintelor evanghelice. Cu vremea, degetele au fost împreunate 
artiştii sugerând o articulare a lor în chip de „chrismă” (IC - XC). Liturghiştii 
au interpretat gestul drept binecuvântare. 

Caracterul chipului a fost preluat din izvoarele tradiționale, în special 
„mandylionul”. Există în arta bizantină o diversificare a expresiilor care 
caracterizează Chipul Sfânt: Pantocratorul, „creator şi stăpân al pământului şi 
vieţii universului”, are uneori expresia aspră şi dojenitoare (ex. Sf.Sofia din 
Kiev sau la Daphni, lângă Athena, în sec. XI). Din aceeaşi vreme datează şi 
tipul de figurare a lui Hristos blând şi binevoitor (de exemplu la Cefalu, în 
Sicilia). În ţările române Hristos este reprezentat (în ipostaza de „Pantocrator”) 
de cele mai multe ori cu expresia nobilă a unui Mântuitor bun, cu părul şi 
barba negre, cu trăsături fine şi cu privirea limpede. O a doua manieră redă 
chipul „Celui Vechi de zile”. Acest tip este inspirat din Vechiul Testament 
(Profetul Daniel, 7,9-14) — înveşmântat în straie albe (aşa cum apare în 


profeție). ! Tot în țările române (precum şi în unele monumente bulgărești), 


! Vedenia lui Daniel (cap.7, v.9-14) este un izvor esenţial în ce priveşte iconografia Pantokratorului: 

9. Am privit ... şi s-a aşezat Cel vechi de zile; Îmbrăcămintea lui era albă ca zăpada, iar părul 
capului Său curat ca lâna; tronul Său, flăcări de foc; roţile lui, foc arzător. 

10.Un râu de foc se vărsa şi ieşea din el, mii de mii Îi slujeau şi miriade de miriade stăteau înaintea 
Lui! Judecătorul S-a aşezat şi cărțile au fost deschise. ... 

13.Am privit în vedenia de noapte, şi iată pe norii cerului venea cineva ca Fiul Omului şi El a înaintat 
până la Cel vechi de zile, şi a fost dus în fața Lui. 

14.Şi Lui I s-a dat stăpânirea , slava şi împărăţia, şi toate popoarele, neamurile şi limbile îi slujeau 
Lui. Stăpânirea Lui este veşnică, stăpânire care nu va trece, iar împărăția Lui nu va fi nimicită niciodată. 

începând din veacul al XVI-lea, sub influenţa picturii athonite şi a circulației 
erminiilor, zugravii au început să reprezinte imaginea Lui Hristos pe calota 
cupolei în ipostaza de „Mare Preot”- în legătură cu Epistola către evrei a 
sfântului Apostol Pavel (cap.4 şi următoarele)”. În acest caz, Hristos poartă 


sacos şi omofor, uneori şi mitră (veşmintele şi însemne liturgice specifice 


arhiereului). 


Semnificația simbolică a imaginii Pantocratorului este reprezentarea 


Sfintei Treimi — una şi nedespărțită”. 


” Drept aceea, având Arhiereu mare, Care a străbătut cerurile, pe lisus, Fiul lui Dumnezeu ... să ne apropiem 
deci de tronul harului, ca să luăm milă şi să aflăm har. 
* Epistola către Efeseni a Sfântului Apostol Pavel, cap.2: 

19. Şi cât de covârșitoare este mărimea puterii Lui față de noi, după lucrarea puterii tăriei Lui, 
pentru noi cei ce credem. 

20. Pe aceasta, Dumnezeu a lucrat-o în Hristos, sculându-L din morți şi aşezându-L de-a dreapta Sa, 
în ceruri, 

21. Mai presus decât toată începătoria şi stăpânia şi puterea şi domnia şi decăt tot numele ce se 
numeşte, nu numai în veacul acesta, ci şi, mai presus de toate, L-a dat pe El cap Bisericii, 

23. Care este trupul Lui, plinirea Celui ce plineşte toate întru toți. 


Il 

În general, reprezentării Mântuitorului ca descoperire şi chip al Sfintei 
Treimi îi este conferită prestanță prin statura impunătoare, prin faptul că 
domină şi prin supradimensionare (față de toate celelalte figuri) şi prin 
dispunerea centrală întreaga iconografie a bisericii. Monumentalitatea 
atitudinii este accentuată de fermitatea liniilor cu care sunt trasate chipul şi 
dinamica generoasă a veşmintelor, de gestul larg al mâinilor. Prezenţa 
autoritară de deplină maturitate, de bărbăţie desăvârşită dar şi de părintească 
cuprindere întregesc unul dintre portretele, dintre efigiile cele mai 
impresionante zugrăvite vreodată. În acest chip, pe această reprezentare se 
întemeiază credinţa şi nădejdea mântuirii. Este cheia de botă, „piatra din capul 
unghiului” pe care nimeni nu a clintit-o, pe care se sprijină întreaga 
desfăşurare, întreaga structură iconografică. În acest sens, Hristos Pantocrator 
este „Alfa şi Omega”” , întemeierea dar şi împlinirea întregului program de 


imagini. 


“1 Petru, cap.2: 

„..4. Apropiaţi-vă de EI, piatra cea vie, de oameni într-adevăr neluată în seamă, dar la Dumnezeu 
aleasă şi de preţ; ... 

6. Pentru că scris este în Scriptură: „lată, pun în Sion Piatra din capul unghiului, aleasă, de mare 
preț, şi cel ce va crede în ea nu se va ruşina”. ... 
” Apocalipsa Sfântului Ioan Teologul „cap.L: 

8.Eu sunt Alfa şi Omega, zice Domnul Dumnezeu, Cel ce este, Cel ce era şi Cel ce vine, A tot ţiitorul 
(Pantokrator). 

Un cerc multicolor înscrie imaginea Pantocratorului şi este reprezentarea 


3 a e A 3 fr, 
curcubeului € (iris) menţionat în cartea Apocalipsei . 


% 


Chipul din calotă este înconjurat şi susținut în Bizanţ şi în ţările române, 
ca şi pretutindeni unde s-a afirmat tradiția ortodoxă, de netrupeştile puteri ale 
cerului - îngeri, heruvimi, serafimi şi tronuri. 

Temeiul reprezentării acestei scene se găseşte în Epistola către evrei a 
Sfântului Apostol Pavel şi în celebra operă de angelologie /erarhia Cerească 
scrisă de marele părinte al Bisericii Ortodoxe, Pseudo-Dionisie Areopagitul. 

Ierarhia de care se leagă modul în care „cei fără de corp” mijlocesc 
legătura dintre Dumnezeu şi oameni, a fost foarte sumar considerată în cadrul 
Vechiului Testament. Iahve îi are în imediata sa apropiere pe heruvimit, care 


au fiecare câte patru aripi (lezechiel, 1,6). Uneori ei trag pe Dumnezeu instalat 


“ Curcubeul este (aşa cum apare în toate religiile şi credinţele lumii) cale şi mijlocire între cele de aici şi cele 
de dincolo, totodată exprimă unitatea şi coincidenţa contrariilor. Curcubeul apărut deasupra arcei lui Noe, 
reface legătura dintre apele de jos şi cele de deasupra, marcând restaurarea şi reinstaurarea ordinii cosmice şi 
inițierea unui nou ciclu. De o manieră explicită deci, Biblia face din curcubeu semnul specific alianței, al 
legăturii restabilite între Dumnezeu şi creaturile sale. Domnul îi spune lui Noe şi fiilor lui: 9./ată Eu închei 
legământul Meu cu voi, cu urmaşii voştri. 10. Şi cu tot sufletul viu, care este cu voi... 1. Şi închei acest 
legământ cu voi, că nu voi mai pierde tot trupul cu apele potopului şi nu va mai fi potop, ca să pustiească 
pământul. 12. ...lată, ca semn al legământului, pe care-l închei cu voi...din neam în neam şi de-a pururi, 13. 
Pun curcubeul Meu în nori, ca să fie semn al legsământului dintre mine şi pământ. (Geneza,cap.9, vers.8 şi 
următoarele). Semnificaţia se extinde şi asupra Noului legământ, asupra Bisericii Lui Hristos căreia îi este 
promis harul mângâierii şi vindecării şi a preamăririi ei în slavă. De aceea lisus Hristos înconjurat de slava 
harului Duhului Sfânt apare în iconografie înconjurat de cercul multicolor al curcubeului. 
7 Apocalipsa Sfântului Ioan Teologul, cap 4: 

1.După aceasta , m-am uitat şi iată o uşă era deschisă în cer... 

2. Îndată am fost în duh, şi iată un tron era în cer şi pe tron şedea Cineva. 

3. Şi Cel ce şedea semăna la vedere cu piatra de iasp şi de sardiu, iar de jur împrejurul tronului era 
un curcubeu, cu înfăţişarea smaraldului. ... 
5 Numele de heruvimi arată că ei sunt chemaţi să-l cunoască şi să-l admire pe Dumnezeu, să contemple 
lumina în strălucirea ei originară şi în frumuseţea ei necreată...” (Pseudo-Dionisie Areopagitul, Despre 
ierarhia cerească, ch. 7, 1.; a se vedea şi P. Vintilescu, Două imne îngereşti în liturghie, Piteşti, 1927, p. 35 şi 
următoarele.) 
” Tezechiel, cap.L: 4.Eu priveam şi iată venea dinspre miazănoapte un vânt vijelios, un nor mare şi un val de 
foc, care răspândea în toate părţile raze strălucitoare; ... 

3. Şi în mijloc am văzut ceva ca patru fiare, a căror înfăţişare semăna cu chipul omenesc. 

6. Fiecare din ele avea patru fețe şi fiecare din ele avea patru aripi. ... 

11. Feţele lor şi aripile lor erau despărțite în partea de sus, şi, la fiecare două din aripi erau întinse, 
iar două le acopereau trupul... 

în carul său prin spațiul cosmic (lezechiel, 1,1,12), alteori îl poartă călare(,„A 
călărit pe un heruvim şi a zburat şi a plutit pe aripile vântului”, Psalmul 
18,19). Alături de heruvimi stau serafimii'0 care au câte şase aripi, cu două 
acoperindu-şi faţa, cu alte două picioarele şi cu celelalte două zburând (Isaia, 
6,2). Le urmează căpeteniile îngerilor (între care Vechiul Testament îi aşează 


pe Mihail - marele conducător'? sau arhistrateg al oştirilor cereşti şi Gavriil ). 


In concluzie, evreii Vechiului Testament au numit numai patru ranguri 


ale ierarhiei celeste: heruvimi, serafimi, căpeteniile îngerilor şi îngerii. Trecând 


15. Când mă uitam eu la fiare, iată am văzut jos, lângă aceste fiare, câte o roată la fiecare din cele 
patru fețe ale lor. 

16. Aceste roți, după înfăţişarea lor, parcă erau de crisolit, iar după făptură toate aveau aceeaşi 
înfăţişare. Şi după alcătuirea şi după făptura lor ele parcă erau vârâte una în lata. 

17. Ele înaintau în toate cele patru părți, şi în timpul mersului nu se întorceau. 

18. Obezile lor formau un cerc larg şi de o înălțime înfricoşătoare şi aceste obezi la toate patru erau 
pline de ochi de jur împrejur. ... 
'9 Numele de serafimi semnifică lumină şi căldură, iar cel de heruvimi, plenitudine a ştiinţei ori revărsare de 
înţelepciune ... Se numesc de aceea flăcări arzânde, tronuri, flori de înțelepciune ... Numele de serafimi indică 
atracția lor profundă şi perpetuă către lucrurile divine, ardoarea, intensitatea elanului lor generos şi invizibil, ... 
acea căldură purificatoare care mistuie orice pată” (Pseudo-Dionisie Areopagitul, Despre ierarhia cerească, 
ch. 7, 1.) 
"! Isaia, cap.6 : 1.În anul morții regelui Ozia, am văzut pe Domnul stând pe un scaun înalt şi măreț şi poalele 
hainelor Lui umpleau templul. 

2. Serafimii stăteau înaintea Lui, fiecare având câte şase aripi: cu două îşi acopereau feţele, cu două 
picioarele, iar cu două zburau. 

3. Şi strigau unul către altul, zicând : „Sfânt, sfânt, sfânt este Domnul Savaot, plin este tot pământul 
de slava Lui!” 
2 Daniel, cap. 12: . Şi în vremea aceea se va scula Mihail, marele voievod... 


15 


la Noul Testament, putem remarca momentul în care s-a impus definitiv în 
teologie denumirea de arhanghel asociată „Marelui înger Mihail” (Iuda, 1,9). 
Totodată, Sfântul Apostol Pavel sporeşte cele patru ierarhii ale Vechiului 
Testament cu încă patru. În Epistola către Efeseni (1,21) pomeneşte de 
începătorii, stăpânii, puteri şi domnii, iar în cea către Coloseni (1,16) de 


13 .. A _ .. SA. pe A Ei 
tronuri *, domnii, începătorii, stăpânii (inversând ordinea). 


IP vVYYYTYIVVVYVIER IESE 


După exemplul Apostolului Pavel, marii părinți ai Bisericii au sporit şi 
ei numărul: Sfântul Chiril al Alexandriei ajungând la nouă ranguri, număr pe 
care l-a preluat şi Sfântul Grigore de Nissa, Sfântul Grigore de Nazianz 
reducându-l la şapte trepte. Primul corp de doctrină care a tratat sistematic 
problema a fost deja amintita  Jerarhia Cerească , redactată la începutul 
secolului al VI-lea de Pseudo-Dionisie Areopagitul. 

Derivând din triada celor trei virtuţi creştine, aşa cum apare ea la Sfântul 
Pavel, credința, nădejdea şi dragostea, înrâurit şi de neoplatonism, Dionisie 
ajunge să împartă cifra nouă în trei, prezentând rangurile lerarhiei în trei grupe 
de câte trei: serafimi, heruvimi, tronuri; domnii, stăpânii, puteri; principate 
(începătorii), arhangheli şi îngeri. „Scopul lerarhiei — susține Dionisie Pseudo- 
Areopagitul - este... pe cât posibil, asemănarea şi unirea cu Dumnezeu... la a 


cărui prea divină frumuseţe privind ţintă, să şi-o întipărească pe cât cu putință 


15 „Numele nobilelor şi augustelor tronuri semnifică că acestea sunt complet desprinse de umilitoarele patimi 
pământeşti... că sunt unite cu cele dintru Înălţime cu toate puterile şi cu o admirabilă stăruință... că ele îl susțin 
pe Dumnezeu, într-o anumită manieră, şi că se închină cu un fior de respect profund înaintea voii sale sfinte” 
(Pseudo-Dionisie Areopagitul, Despre ierarhia cerească, ch. 7, 1.) 

asupra sa aşa încât adoratorii (ce formează cele nouă cete) să devină 
impecabile imagini divine, oglinzi perfect clare şi fără pată care să poată primi 
raza suprem luminoasă a Dumnezeirii şi care, cu sfinţenie pline de strălucirea 
ce li s-a dat, s-o treacă celor ce vin după dânsele potrivit rânduielilor 
dumnezeieşti”!*. Astfel, coborând din treaptă în treaptă, din slavă în slavă, din 
rang în rang, de la serafimi la heruvimi, strălucirea şi frumusețea dumnezeiască 
să ajungă la cele mai de jos fiinţe celeste: la îngeri, adică la acele fiinţe care 
intră în directă legătură cu omul şi tocmai de aceea „prin ele ne sunt revelate 
cele mai presus de noi”. 

În practica iconografiei, trebuie spus, teologii şi pictorii nu au găsit 
posibil să imagineze chipurile tuturor reprezentanţilor celor nouă ierarhii. 
Prima dovadă convingătoare o alcătuiesc imaginile celor patru reprezentanți 
introduşi de Sfântul Pavel (Efeseni,l,21): începătorii, stăpânii, puteri şi 
domnii. Toate aceste fiinţe au fost înfăţişate în mozaic în unul şi acelaşi mod: 
îngeri în veşminte imperiale, adică arhangheli, pe arcul triumfal (marea arcadă 
prin care se face trecerea dinspre altar spre naos) al bisericii din Niceea, 


decorată cândva între secolele VII-VIII, şi distrusă de turci în războiul greco- 


turc din 1920. lar în toate epocile următoare ale picturii bizantine, de bază au 


i Denys Il” Areopagite, La Hierarchie celeste, ed. fr., Paris, 1970, apud. Sorin Ullea, Arhanghelul de la 
Ribiţa.Cerna, 2001. 

15 ibidem. Sorin Uleea , comentând scrierea lui Dionisie, oferă o interpretare cât se poate de limpede: ,, 
..„Dionisie.. .transformând întreaga ierarhie în ceea ce putem numi un filtru cosmic. Căci strălucirea şi căldura 
emanată de creator sunt atât de infinit de mari încât dacă l-ar privi pe Dumnezeu direct, omul ar dispărea 
instantaneu cu tot cu cenuşa sa. De aceea, Creatorul a avut grijă să-l facă pe om să-l poată vedea şi frumuseţea 
şi strălucirea şi cu ochii fizici, dar prin ei şi în duh cu ochii minţii, la măsura atât de limitatelor sale puteri, 
temperându-i şocul prin nouă filtre consecutive. Dar de unde această idee a teologiei creştine, că Dumnezeu îşi 
arată strălucirea frumuseţii sale nu sub propriul chip ci sub chipul îngerilor?... Domnul, devenind om ca toți 
oamenii (prin Întrupare), fața Domnului nu mai putea fi prezentată ca o apariţie transcendentă precum îngerii. 
De aceea în proiectarea în pictură a Patimilor sale, El apare ca simplu om, iar în turla bisericii sau uneori în 
calota altarului e prezentat autoritar şi în unele cazuri chiar aspru ca Pantocrator, aşadar ca Judecătorul celei 
de-a doua Veniri. E deci, din punct de vedere plastic, o imagine convențională cea pe care în mod firesc şi 
inevitabil au proiectat-o pe pereţii bisericilor şi pe icoane pictorii sub îndrumarea directă a teologilor. Şi prin 
simplă asociaţie de idei, convenţional a fost realizată şi fața Tatălui, aplicându-se iconografiei celebra imagine 
din vedenia lui Daniel (7,9) : <<Îmbrăcămintea Lui albă ca zăpada iar părul capului Său curat ca lâna>>. 
Aşadar: întruparea Dumnezeirii în carne şi oase fiind cea care a permis prezentarea sa ca simplu om, au rămas 
îngerii care, păstrându-şi mai departe, din poruncă divină, fiinţa imaterială, să poată oferi teologilor şi 
pictorilor putinţa de a exprima transcendenţa divină transmisă privitorului temperată din treaptă în treaptă până 
la a deveni suportabilă ochiului său. "(Sorin Ullea, op.cit.) 

rămas numai reprezentările heruvimilor, serafimilor, arhanghelilor şi îngerilor. 
Transpunerea iconografică a celorlalte entități ale lerarhiei, trebuie să 
recunoaştem, nu putea fi realizată nici de cea mai vastă şi mai ingenioasă 
imaginaţie. Una este a enumera — cum a făcut Dionisie — alta este a proiecta în 


imagine. Cu atât mai mult cu cât nici Dionisie însuşi nu dă nici o indicație 


asupra înfăţişării lor. 


Cât despre îngeri şi arhangheli, teologia a adăugat celor două mari 
căpetenii, Mihail şi Gabriel, alți doi arhangheli rar întâlniți: Rafael şi Uriel. 
(Apar, de pildă, reprezentaţi în cele patru colțuri de sus, pe pereţii de nord şi 
sud ai naosului bisericii pictate la 1601 de la Suceviţa). !€ 

* 

Tamburul (construcţia, turnul de formă cilindrică) pe care se 
sprijină cupola prezintă, în registre succesive legătura vie între cer şi pământ, 
căile prin care voia lui Dumnezeu s-a făcut cunoscută oamenilor. 

* 

În ordinea descendentă a acestor registre, în imediata succesiune a 
sfinților îngeri au fost figurați din totdeauna drepții patriarhi ai Vechiului 
Testament, figuraţi în picioare sau, unde spaţiul nu îngăduia acest lucru, în bust 
încadrați în medalioane. Dedesubtul lor sunt pictaţi proorocii (nabi, nebim, în 


ebraică). Ei reprezintă, cum o arată formula Crezului, oamenii aleşi de 


16 „p, 
ibidem. 

Dumnezeu pentru a fi mijlocitorii transmiterii voii Sale („Duhul Sfânt ...a grăit 
prin prooroci”). Sunt veritabili purtători de cuvânt, organe ale revelației divine. 
Lumea creştină 1-a considerat prefigurări ale apostolilor Noului Testament, la 
fel cum, profeţii „mari” (care au scris): Daniel, Ezechiel, Isaia şi Ieremia 
corespund mistic celor patru sfinți Evanghelişti. În ordine descendentă le 
urmează reprezentările profeților „mici” (sau oratori; care nu au scris): Avdie, 
Agheu, Amos, Avacum, Ioil, lona, Maleachi, Micheia, Naum, Osie, Sofonie şi 
Zaharia care, prin numărul şi funcţia lor corespund celor 12 apostoli. În arta 
bizantină sunt figurați în mers (pregătind o cale, călăuzind pe un drum), ţinând 
în mâini rotuli (pergamente desfăşurate) pe care se pot citi fragmente alese din 


profețiile lor. 


2 e | 


e 0 UN 


Li 


etate tate ete 


În unele redactări bizantine, între profeţi sunt socotiți, deopotrivă cu ei, 
Melchisedec, Moise şi Aaron, David şi Solomon, Noe sau Ilie — purtând 
fiecare în mâini (ca marcă simbolică a personalităţii lor) un semn distinctiv — 
toiagul, tablele legii, corabia, etc.. 

* 

Portretele de apostoli împodobesc cel de-al treilea registru. Se pictează 
uneori opt figuri (pe tambur) chipurile evangheliştilor (zugrăviți pe pandantivi) 
împlinind numărul de 12. 

Apostolii formează o temă esenţială încă din secolul al VI-lea (în 


Muntele Sinai, la San Vitale şi Ravenna) uneori, imaginile lor trec de pe 

tamburul turlei pe pereţii naosului (cum se întâmplă în unele ansambluri din 
țările române) sau chiar în absida principală (sanctuar). E cazul, de pildă, al 
unor biserici medievale din Transilvania: cum sunt Streiu sau Sântă Mărie — 
Orlea (ambele ansambulri de pictură datează din veacul al XV-lea) unde 
figurile apostolilor ocupă peretele emiciclului (partea inferioară a absidei 
altarului). Prezenţa lor în acest compartiment al bisericii este un caz aparte şi 
se explică prin reprezentarea aici, pe bolta sanctuarului, a imaginii lui Hristos 
(este vorba de ilustrarea unei vechi tradiţii atestată pentru secolul al IV-lea în 
Italia potrivit căreia, timp de câteva secole figura lui Hristos a ocupat această 
poziţie centrală pe peretele altarului). Când reprezentarea lui Hristos în slavă a 
trecut pe calota cupolei naosului, era firesc să fie urmată îndeaproape de 
reprezentările apostolilor săi. 

Cei doisprezece bărbați țin în mâini rotuli (suluri desfăşurate de 
pergament). Uneori anumiţi apostoli sunt însoțiți de semne simbolice 
distinctive: o cheie, în cazul lui Petru (încă din secolul al V-lea), Pavel, potrivit 
unei influenţe renascentiste e reprezentat purtând o sabie (ca instrument al 
martiriului său). Din Apus, motivul a trecut în arta bizantină a secolelor XVI, 


XVII şi XVIII. 


În ultima zonă, sub registrul apostolilor, apar sfinții episcopi, ierarhi ai 
Bisericii primare. Zugrăviţi (bust) încadrați in mici medalioane, înveşmântați 
în sacos şi omofor ierarhii ilustrează şi împlinesc prin prezența imaginii lor 
definiția vizuală dată Bisericii (Gherman al Constantinopolului, Istoria 


ecleziastică). 

106. Christ as the universal sovereign giving a martyr's ctown to St. Vitalis. 
Moxsic, $. Viral, Ravenna [43] 

